
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	14.10.2026.
	Nr. RD-26-1102-lē

	
	(prot. Nr. 31, 32. §)




Par grozījumiem Rīgas domes 13.04.2022. lēmumā Nr. 1432 “Par SIA “Rīgas nami” īstenotās pašvaldības komercdarbības veikšanai nepieciešamajiem Rīgas valstspilsētas pašvaldības nekustamajiem īpašumiem un pārvaldīšanas līguma noslēgšanu” un vienošanās pie 25.04.2022. nekustamo īpašumu pārvaldīšanas un apsaimniekošanas līguma Nr. RD-22-357-lī noslēgšanu


[bookmark: _Hlk131145944]Pamatojoties uz Pašvaldību likuma 4. panta pirmās daļas 2. punktu, 10. panta pirmās daļas ievaddaļu, 73. panta pirmo un ceturto daļu, ņemot vērā SIA “Rīgas nami” 22.12.2025. vēstuli Nr. RN-2025-2300-nd/2.4-1, ievērojot SIA “Rīgas nami” 2025. gadā veiktos un turpmāk plānotos ieguldījumus Rīgas Centrāltirgus attīstības projektos, Rīgas dome nolemj:

1. Izdarīt Rīgas domes 13.04.2022. lēmumā Nr. 1432 “Par SIA “Rīgas nami” īstenotās pašvaldības komercdarbības veikšanai nepieciešamajiem Rīgas valstspilsētas pašvaldības nekustamajiem īpašumiem un pārvaldīšanas līguma noslēgšanu” šādus grozījumus:
1.1. aizstāt lēmuma pamatojuma daļā vārdus un skaitļus “likuma “Par pašvaldībām” 14. panta pirmās daļas 2. punktu, otrās daļas 3. punktu, 21. panta ievaddaļu, ņemot vērā Rīgas domes 01.03.2011. saistošo noteikumu Nr. 114 “Rīgas valstspilsētas pašvaldības nolikums” 3. pielikuma 6. punktu un” ar vārdiem un skaitļiem “Pašvaldību likuma 4. panta pirmās daļas 2. punktu, 10. panta pirmās daļas ievaddaļu, 73. panta pirmo un ceturto daļu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 5. pielikuma 5. punktu, ņemot vērā”;
1.2. izteikt 5. punktu šādā redakcijā:
“5. Pilnvarot Rīgas valstspilsētas pašvaldības Īpašuma departamenta direktoru parakstīt nekustamo īpašumu pārvaldīšanas un apsaimniekošanas līgumu ar SIA “Rīgas nami”, kā arī turpmāk parakstīt visus līguma grozījumus un papildinājumus, tajā skatā attiecībā uz lēmuma 1. punktā apstiprināto nekustamo īpašumu sarakstu, neveicot grozījumus Rīgas domes lēmumā, kā arī vienoties par līguma izbeigšanu.”;
1.3. aizstāt 6. punktā vārdus “Rīgas domes Īpašuma” ar vārdiem “Rīgas valstspilsētas pašvaldības Īpašuma”;
1.4. aizstāt 8. punktā vārdus “Rīgas domes Īpašuma departaments” ar vārdiem “Rīgas valstspilsētas pašvaldības Īpašuma departaments”.

2. Uzdot Rīgas valstspilsētas pašvaldības Īpašuma departamenta direktoram noslēgt ar SIA “Rīgas nami” vienošanos pie 25.04.2022. nekustamo īpašumu pārvaldīšanas un apsaimniekošanas līguma Nr. RD-22-357-lī (turpmāk – Līgums), nodrošinot, ka Rīgas Centrāltirgus attīstībā saglabā tā publisko, kultūrvēsturisko un tirgus funkciju un veido Rīgas Centrāltirgu kā sabiedrībai pieejamu, nozīmīgu, ilgtspējīgu, pielāgoties spējīgu un daudzfunkcionālu vietu, kas papildus tirdzniecībai un ēdināšanai veicina zaļu un inovatīvu uzņēmējdarbību, kultūru, sabiedrības līdzdalību, izglītību un radošās industrijas. Līgumā iekļaut šādus būtiskos noteikumus:
2.1. SIA “Rīgas nami” pienākuma veikt ieguldījumus Rīgas Centrāltirgus attīstības projektos 1 902 400 euro apmērā termiņš tiek pagarināts līdz 31.12.2026., norādot veiktos un paredzētos darbus un investīciju laika grafiku;
2.2. SIA “Rīgas nami” ir pienākums nodrošināt investīciju 21 200 000 euro (ieskaitot pievienotās vērtības nodokli) apmērā (SIA “Rīgas nami” līdzekļi, Eiropas Savienības fondu un programmu finansējums, aizņēmums un citi finanšu instrumenti) piesaisti Rīgas Centrāltirgus paviljonu un teritorijas attīstībā, saglabāšanā un atjaunošanā, nodrošinot secīgu tirgus infrastruktūras, publiskās ārtelpas un vēsturisko būvju sakārtošanu, izstrādājot indikatīvo grafiku turpmākajiem pieciem gadiem (2026.–2030. gads) un veicamo darbu un to provizorisko izmaksu sarakstu;
2.3. SIA “Rīgas nami” sešu mēnešu laikā no šī lēmuma pieņemšanas dienas nodrošina metu konkursa “Rīgas Centrāltirgus arhitektūras un dizaina koncepta izstrāde” organizēšanu un norisi;
2.4. SIA “Rīgas nami” Līguma termiņa pagarinājuma ietvaros papildus lēmuma 2.2. apakšpunktā noteiktajām saistībām uzņemas veikt nekustamā īpašuma Centrāltirgus 
ielā 1, Rīgā (bijušais Gaļas paviljons), konstruktīvās drošības nodrošināšanai nepieciešamos darbus, kuru provizoriskais finansējums ir 1 385 450 euro (ieskaitot pievienotās vērtības nodokli), tajā skaitā pagrabstāva nesošo konstrukciju atjaunošanu un tirdzniecības paviljona jumta nesošo metāla konstrukciju atjaunošanu; minēto darbu veikšanai nepieciešamo iepirkuma procedūru pabeigt līdz 2026. gada beigām, darbu izpildi nodrošināt līdz 2027. gada jūlijam;
2.5. SIA “Rīgas nami” līdz 2027. gada maijam nodrošina nekustamā īpašuma Centrāltirgus ielā 1, Rīgā (bijušais Gaļas paviljons), un tam funkcionāli nepieciešamā 
zemesgabala, saskaņojot tā platību un konfigurāciju ar Rīgas valstspilsētas pašvaldības Īpašuma departamentu, nomas tiesību izsoles izsludināšanu šī nekustamā īpašuma renovācijai un perspektīvajai attīstībai, ar SIA “Rīgas nami” tiesībām iznomāt to uz laiku līdz 30 gadiem, izsoles noteikumos paredzot, ka ilgtermiņa nomniekam nosakāms pienākums nodrošināt nekustamā īpašuma (bijušais Gaļas paviljons) pilnvērtīgu sakārtošanu un attīstību atbilstoši tehniskajām, kultūras mantojuma un funkcionālajām prasībām; nomas mērķis ir nekustamā īpašuma atjaunošana un ilgtspējīga attīstība, izveidojot publiski pieejamu, multifunkcionālu un ekonomiski dzīvotspējīgu objektu, kas saglabā Rīgas Centrāltirgus kultūrvēsturisko mantojumu un identitāti, papildina un stiprina Rīgas Centrāltirgus funkciju un veicina Rīgas Centrāltirgus un tam piegulošās teritorijas attīstību, piesaista jaunas apmeklētāju grupas un tūristus, vienlaikus nodrošinot nomniekam iespēju attīstīt savstarpēji papildinošas komerciālas, sabiedriskas, kultūras, izglītības, inovāciju, sporta, aktīvās atpūtas, jaunrades un citas funkcijas atbilstoši spēkā esošajiem teritorijas plānošanas dokumentiem;
2.6. SIA “Rīgas nami”, nodrošinot Rīgas Centrāltirgus pārvaldīšanu, apsaimniekošanu un attīstību, izstrādājot un īstenojot attīstības un investīciju projektus, kā arī sagatavojot potenciālos nomas tiesību izsoļu, investīciju piesaistes nosacījumus un sadarbojoties ar potenciālajiem investoriem, ievēro šādus Rīgas Centrāltirgus darbības un attīstības pamatprincipus neatkarīgi no izvēlētā attīstības scenārija:
2.6.1. kvalitatīvs, pieejams un ilgtspējīgs ēdiens un produkti – nodrošināt daudzveidīgu pārtikas produktu piedāvājumu, prioritāti piešķirot vietējo zemnieku, mājražotāju, kā arī bioloģiski ražotu pārtikas produktu pieejamībai; veicināt vietējo produktu un ražotāju atpazīstamību, kvalitatīvu un daudzveidīgu ēdināšanas piedāvājumu un tirgum raksturīgu pārtikas tirdzniecības funkciju;
2.6.2. zaļa, vieda, estētiska un pieejama tirgus teritorija – attīstīt Rīgas Centrāltirgus teritoriju kā kvalitatīvu un ilgtspējīgu publisko ārtelpu, attīstot apstādījumus, publiskās atpūtas iespējas un klimatnoturīgus risinājumus, kā arī izmantot atkārtoti resursus, lietusūdeni, energoefektivitātes un viedo tehnoloģiju risinājumus; veidot Rīgas Centrāltirgu kā ikvienam pieejamu un kvalitatīvu publisko telpu, nodrošinot vides pieejamību cilvēkiem ar dažādām funkcionālām vajadzībām, ērtu un drošu pārvietošanos gājējiem un mikromobilitātes rīku lietotājiem, kā arī piemērotu publisko ārtelpu dažādām sabiedrības grupām un vecumiem;
2.6.3. pieejama, iesaistoša un daudzveidīga kultūra – nodrošināt iespējas Rīgas Centrāltirgus teritorijā norisināties kultūras, radošajām, izglītības un sabiedriskajām aktivitātēm, vienlaikus saglabājot un izceļot tirgus kultūrvēsturisko nozīmi, arhitektūras vērtības un vēsturisko identitāti;
2.6.4. inovatīva, ilgtspējīga un sociāli atbildīga uzņēmējdarbība – veicināt daudzveidīgu vietējo uzņēmējdarbību, sociālās uzņēmējdarbības, amatniecības attīstību; nepieļaut tādu tirgus funkciju attīstību, kas būtiski samazina tirgus piedāvājuma daudzveidību un vietējo uzņēmēju iespējas;
2.6.5.	radoša, uz attīstību vērsta un caurspīdīga pārvaldība – nodrošināt ilgtermiņa attīstībā balstītu, profesionālu un atbildīgu Rīgas Centrāltirgus pārvaldību, kurā lēmumi par teritorijas izmantošanu, investīcijām, nomu un attīstības projektiem ir pamatoti ar skaidriem, pārskatāmiem un sabiedrības interesēm atbilstošiem principiem;
2.7. noteikt, ka Līgums ir spēkā līdz 24.04.2067.

